CELEX: 32009D0027
Language: lv
Date: 2009-01-12 00:00:00
Title: 2009/27/EK: Komisijas Lēmums ( 2009. gada 12. janvāris ), ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā (izziņots ar dokumenta numuru K(2008) 9000) (Dokuments attiecas uz EEZ)

15.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 10/23
            
         
      KOMISIJAS LĒMUMS
   
   (2009. gada 12. janvāris),
   ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā
   (izziņots ar dokumenta numuru K(2008) 9000)
   (Dokuments attiecas uz EEZ)
   (2009/27/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās aktu un jo īpaši tā VI pielikuma 4. nodaļas B iedaļas f) apakšpunkta pirmo daļu,
   tā kā:
   
               (1)
            
            
               Ar Bulgārijas un Rumānijas Pievienošanās aktu Bulgārijai ir noteikti pārējas posmi, lai daži piena pārstrādes uzņēmumi izpildītu prasības, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1).
            
         
               (2)
            
            
               Pievienošanās akta VI pielikuma papildinājums ir grozīts ar Komisijas Lēmumu 2007/26/EK (2), 2007/689/EK (3), 2008/209/EK (4), 2008/331/EK (5), 2008/547/EK (6), 2008/672/EK (7) un 2008/827/EK (8).
            
         
               (3)
            
            
               Bulgārija ir sniegusi garantijas, ka četri piena pārstrādes uzņēmumi ir pabeiguši pārkārtošanās procesu un tagad pilnībā atbilst Kopienas tiesību aktiem. Trim no minētajiem uzņēmumiem ir atļauts pieņemt un bez nodalīšanas pārstrādāt prasībām atbilstošu un prasībām neatbilstošu svaigpienu. Tāpēc šie uzņēmumi jāiekļauj VI pielikuma papildinājuma I nodaļas sarakstā. Vienam uzņēmumam ir atļauts pieņemt un pārstrādāt prasībām atbilstošu un prasībām neatbilstošu svaigpienu divās pilnībā nodalītās ražotnēs. Šis uzņēmums jāiekļauj VI pielikuma papildinājuma II nodaļas sarakstā.
            
         
               (4)
            
            
               Viens piena pārstrādes uzņēmums, kurš minēts I nodaļas sarakstā, pārstrādās tikai prasībām atbilstošu svaigpienu, tādēļ to apstiprinās kā ES piena pārstrādes uzņēmumu. Tāpēc šis uzņēmums jāsvītro no VI pielikuma papildinājuma I nodaļas saraksta.
            
         
               (5)
            
            
               Tāpēc attiecīgi jāgroza Bulgārijas un Rumānijas Pievienošanās akta VI pielikuma papildinājums.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Bulgārijas un Rumānijas Pievienošanās akta VI pielikuma papildinājumu groza saskaņā ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2009. gada 12. janvārī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 139, 30.4.2004., 55. lpp.
   
      (2)  OV L 8, 13.1.2007., 35. lpp.
   
      (3)  OV L 282, 26.10.2007., 60. lpp.
   
      (4)  OV L 65, 8.3.2008., 18. lpp.
   
      (5)  OV L 114, 26.4.2008., 97. lpp.
   
      (6)  OV L 176, 4.7.2008., 11. lpp.
   
      (7)  OV L 220, 15.8.2008., 27. lpp.
   
      (8)  OV L 294, 1.11.2008., 9. lpp.
   
      PIELIKUMS
      Bulgārijas un Rumānijas Pievienošanās akta VI pielikuma papildinājuma I nodaļai pievieno šādus ierakstus:
      
         
                     Nr.
                  
                  
                     Veterinārais numurs
                  
                  
                     Uzņēmuma nosaukums
                  
                  
                     Pilsētas/ielas vai ciema/reģiona nosaukums
                  
               
                     “13.
                  
                  
                     BG 1512033
                  
                  
                     ET “Voynov-Ventsislav Hristakiev”
                  
                  
                     s. Milkovitsa
                     obsht. Gulyantsi
                  
               
                     14.
                  
                  
                     BG 1612020
                  
                  
                     ET “Bor - Chvor”
                  
                  
                     s. Dalbok izvor
                     obsht. Parvomay
                  
               
                     15.
                  
                  
                     BG 1612013
                  
                  
                     “Polidey - 2” OOD
                  
                  
                     s. Domlyan”
                  
               
      Bulgārijas un Rumānijas Pievienošanās akta VI pielikuma papildinājuma I nodaļā svītro šādu ierakstu:
      
         
                     Nr.
                  
                  
                     Veterinārais numurs
                  
                  
                     Uzņēmuma nosaukums
                  
                  
                     Pilsētas/ielas vai ciema/reģiona nosaukums
                  
               
                     “2.
                  
                  
                     BG 2012022
                  
                  
                     “Bratya Zafirovi” OOD
                     gr. Sliven
                     ul. “Treti mart” 7
                  
                  
                     gr. Sliven
                     Industrialna zona Zapad”
                  
               
      Bulgārijas un Rumānijas Pievienošanās akta VI pielikuma papildinājuma II nodaļai pievieno šādu ierakstu:
      
         
                     Nr.
                  
                  
                     Veterinārais numurs
                  
                  
                     Uzņēmuma nosaukums
                  
                  
                     Pilsētas/ielas vai ciema/reģiona nosaukums
                  
               
                     “15.
                  
                  
                     BG 2812003
                  
                  
                     “Balgarski yogurt” OOD
                  
                  
                     s. Veselinovo,
                     obl. Yambolska”